google/wiki40b huggingface dataset:
Héric

Poloha

Obec má rozlohu 73,93 km². Najvyšší bod je položený 66 m n. m. a najnižší bod 17 m n. m.

Obyvateľstvo

Počet obyvateľov obce je 5 166 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Numbat pásavý

Výskyt

Tento v súčasnosti vzácny druh sa vyskytuje už len v malej oblasti na juhovýchode Austrálie. Žije predovšetkým v lesoch tvorených rôznymi druhmi eukalyptov.

Dĺžka a hmotnosť

Dĺžka numbata pásavého je 20 až 28 cm, bez chvosta 16-21 cm.  Jeho hmotnosť sa pohybuje od 275 až 550 g.

Zaujímavosti

Rovnakým druhom stromov dávajú prednosť aj termiti, ktorí stavajú v dutinách svoje hniezda. Potravu numbata preto tvoria predovšetkým termity a mravce, ktoré pomocou veľmi dlhého, lepkavého jazyka vyťahuje z dier. Na rozdiel od väčšiny vačkovcov hľadá potravu cez deň. Numbat je tiež zaujímavý vysokým počtom zubov: 52 zubov má ako jediný zo suchozemských cicavcov.
Kockový poker

Stratégia

Z počtu pravdepodobnosti možno vypočítať, či sa štatisticky ešte oplatí v hre pokračovať. Ak jeden z hráčov je veľmi blízko cieľa, súperom sa oplatí v hádzaní pokračovať, aj keď je to proti pravdepodobnosti. Ak už cieľ niekto dosiahol, oplatí sa pokračovať, aj pri veľkom riziku straty nahratých bodov.

Iná verzia

Existuje aj iná verzia kockového pokru. Hrá sa so špeciálnymi kockami, na ktorých sú symboly kartových figúr (eso, kráľ, dáma, dolník, desiatka a deviatka) a hrá sa s piatimi kockami. Pravidlá sú podobné ako v kartovom pokri.
Križská dolina

Križská dolina leží na severnej strane Nízkych Tatier a má ľadovcový pôvod.
Preteká ňou potok Palúdžanka a vedie do nej asfaltová cesta. Nie je turisticky sprístupnená. V doline sa kedysi ťažil antimonit.
Lapeyrugue

Poloha

Obec má rozlohu 8,47 km². Najvyšší bod je položený 735 m n. m. a najnižší bod 272 m n. m.

Obyvateľstvo

Počet obyvateľov obce je 103 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Saint-Martial (Gard)

Poloha

Obec má rozlohu 17,16 km². Najvyšší bod je položený 1 125 m n. m. a najnižší bod 276 m n. m.

Obyvateľstvo

Počet obyvateľov obce je 191 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Changing

Hudobné video

Oficiálne hudobné video bolo nahrané na portál YouTube dňa 17. júla 2014. Natočené bolo v Miami, pričom v ňom účinkuje ako členovi dvojice Sigma, tak aj Paloma Faith.
Grand-Vabre

Poloha

Obec má rozlohu 29,53 km². Najvyšší bod je položený 629 m n. m. a najnižší bod 180 m n. m.

Obyvateľstvo

Počet obyvateľov obce je 406 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Charakteristická funkcia (teória pravdepodobnosti)

Charakteristická funkcia je v teórii pravdepodobnosti a matematickej štatistike jedna z funkcií náhodnej veličiny. Využíva sa (okrem iného) pri charakterizovaní a určovaní vlastností náhodných veličín a pri skúmaní limitného správania sa a limitných viet náhodných veličín.
Charakteristická funkcia úplne určuje rozdelenie pravdepodobnosti náhodnej veličiny. Ak existuje hustota pravdepodobnosti náhodnej veličiny, tak potom je charakteristická funkcia Fourierova transformácia tejto hustoty. 
Každá náhodná veličina má svoju charakteristickú funkciu, teda inak povedané – charakteristická funkcia náhodnej veličiny existuje vždy. V tom sa líši napríklad od momentovej vytvárajúcej funkcie, ktorá nie je definovaná pre všetky náhodné veličiny.
Základná veta aritmetiky

Základná veta aritmetiky je matematická veta, ktorá tvrdí, že každé prirodzené číslo väčšie než 1 možno jednoznačne rozložiť na súčin prvočísiel.

Presná formulácia

Pre každé prirodzené číslo  existuje práve jedna skupina prirodzených čísel väčších než 0:  a práve jedna skupina podľa veľkosti zoradených prvočísiel:  tak, že
Montegrosso

Poloha

Obec má rozlohu 22,78 km². Najvyšší bod je položený 800 m n. m. a najnižší bod 20 m n. m.

Obyvateľstvo

Počet obyvateľov obce je 451 (1. január 2011).
Nasledujúci graf zobrazuje vývoj počtu obyvateľov v obci.
Zdroje: INSEE
Sarapión z Alexandrie (víťaz na OH v roku 37)

Sarapión (starogr. Σαραπίων – Sarapión) bol olympijský víťaz v behu na jedno stadion v roku 37
Sarapión z Alexandrie bol na 204. olympijských hrách v roku 37 korunovaný olivovým vencom zo stromu rastúceho v posvätnom okrsku boha Dia za víťazstvo v behu na jedno stadion. Beh na jedno stadion bol najstaršou olympijskou súťažnou disciplínou, podľa tradície zavedenou v roku 776 pred Kr.
Meno olympionika Sarapióna je zaznamenané v starovekom diele Kronika (gr. Chronografia) od historika Eusebia z Kaisareie, ktorý do knihy prepísal aj zoznam olympijských víťazov z písomností Iulia Africana, autora mnohých písomných diel, zachovaných prevažne len vo fragmentoch.
Štvrtý carihradský koncil

Štvrtý carihradský koncil alebo štvrtý konštantínopolský koncil bol cirkevný snem, ktorý sa konal v rokoch 869–870 (pre rímskokatolícku cirkev) alebo 879-880 (pre pravoslávnu cirkev).

Pre rímskokatolícku cirkev

Rímskokatolícka cirkev uznáva ako Štvrtý konštantínopolský koncil snem, ktorý sa konal v rokoch 869–870 v Carihrade. Mal 25–102 účastníkov. Zvolal ho cisár Bazilius I. Macedónsky a predsedali mu legáti rímskeho pápeža Hadriána II. Bol na ňom odsúdený konštantínopolský patriarcha Fotios. Tento snem sa v rímskokatolíckej cirkvi berie ako Ôsmy všeobecný cirkevný snem.

Pre pravoslávnu cirkev

Pravoslávna cirkev uznáva ako Štvrtý konštantínopolský koncil snem, ktorý sa konal v rokoch 879–880 v Carihrade. Výsledky predchádzajúceho snemu (869-870) boli zrušené a Fotios bol plne rehabilitovaný. V otázke cirkevnej jurisdikcie nad Bulharskom koncil rozhodol na osobitnom zasadaní, že bude pod zvrchovanosťou Konštantínopola. Na koncile boli prítomní aj legáti rímskeho pápeža Jána VIII., ktorí so závermi snemu súhlasili.
V pravosláví však tento snem nie je považovaný za ekumenický koncil.
Chevillon-sur-Huillard

Poloha

Obec má rozlohu 19,34 km². Najvyšší bod je položený 106 m n. m. a najnižší bod 86 m n. m.

Obyvateľstvo

Počet obyvateľov obce je 1 318 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Selfie

Selfie je fotografický autoportrét, najčastejšie zhotovený digitálnym fotoaparátom alebo telefónom s fotoaparátom (smartfón), pričom fotoaparát nemusí byť držaný v ruke ale na rozšírenie uhla pohľadu sa môže použiť selfie palica, napríklad pre skupinové selfie. Menej často je používané zrkadlo alebo samospúšť. Selfies sa často vyskytujú na sociálnych sieťach, akými sú napríklad Facebook, Instagram alebo Twitter.
Pojem selfie sa začal zjavovať okolo roku 2000 a postupne sa masovo rozšíril.
Hladký štít

Topografia

Uzlový bod, z ktorého vybieha výrazná rázsocha hôľnatých Liptovských kôp (prísna rezervácia TANAPu). Hladké sedlo ho oddeľuje od Valentkovej, ďalšie značené sedlo Závory od Tichého vrchu v Liptovských kopách. Dlhý juhovýchodný hrebeň na sedlo Čierna lávka sa nazýva Kotolnica.
Vrchol je pomerne dostupný aj zo Závor a z Čiernej lávky, I s obchádzaním najstrmších miest, neznačené.

Názov

Názov je ľudového pôvodu. Jeho úbočia navštevovali pastieri. Porastá ich dlhá hladká tráva.Verzia „Hladký,“  sa objavuje v horolezeckých sprievodcoch Arna Puškáša . Smerodajná je však forma Hladký štít, aj keď je vytvorená umelo, ako uvádza vyššie citovaný Ivan Bohuš v knižke uvedenej v referenciách. Názov Hladký štít schválila názvoslovná komisia TANAPu.
Saint-Cannat

Poloha

Obec má rozlohu 36,54 km². Najvyšší bod je položený 391 m n. m. a najnižší bod 159 m n. m.

Obyvateľstvo

Počet obyvateľov obce je 5470 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Chobotnička (film)

Chobotnička (anglicky: Octopussy) je britský film z roku 1983.
Ide o trinásty oficiálny film o Jamesovi Bondovi, ktorého v tomto filme hrá Roger Moore. Film je adaptáciou poviedky Iana Fleminga.
Kisvárdiansky okres

Kisvárdiansky okres (maď. Kisvárdai járás) je súčasťou župy Szabolcs-Szatmár-Bereg a leží v severovýchodnom Maďarsku. Okresným mestom je od roku 2013 mesto Kisvárda.

Poloha

Územie okresu leží v nížine pri rieke Tisa, ktorá preteká pri severnej hranici okresu. Nadmorská výška okresu je zhruba 94 - 115 m. Okresom prechádza od JZ na SV hlavná cesta č. 4, vedúca z mesta Nyíregyháza na hranicu s Ukrajinou do mesta Čop. V rovnakom smere tiež prechádza železničná trať. Rozloha okresu je 523,09 km².
Bezpečnostná letka

Bezpečnostné letka čes. Bezpečnostní letka bol názov leteckého policajného útvaru, ktorý existoval v rokoch 1951 až 1953 na území Česko-Slovenska. Predchodcom útvaru bolo Bezpečnostné letectvo a nástupcom sa stal Letecký oddiel Ministerstva vnútra.

Dejiny

V decembri 1950 zaniklo Bezpečnostné letectvo a väčšinu jeho pôvodných úloh vykonávali vojenskej letecké útvary. Velenie Zboru národnej bezpečnosti si však uvedomovalo, že policajný letectvo je nepostrádateľné. Postup pri vyžiadaní letu vojenského lietadla bol často veľmi zdĺhavý. Už v januári 1951 začal vznikať provizórny letecký útvar s názvom Sokol, ktorého členovia boli prevažne príslušníci zaniknutého Bezpečnostného letectva. Nový útvar mal slúžiť ako podpora ostatných útvarov Zboru národnej bezpečnosti. Bezpečnostné letka vznikla oficiálne až 3. apríla 1951 a jej kompetencie spadali pod veliteľa Štátnej bezpečnosti. Nový útvar bol organizačne začlenený pod Ministerstvo národnej bezpečnosti. V roku 1953 zaniklo Ministerstvo národnej bezpečnosti a s ním formálne aj Bezpečnostné letka. Bezpečnostná letka používala pôvodné lietadlá Bezpečnostného letectva. Boli to predovšetkým povojnové lietadlá K-63, K-65A, K-75, C-2B, C-106, D-44, D-52 a Li-2.
Rolbing

Poloha

Obec má rozlohu 5,97 km². Najvyšší bod je položený 348 m n. m. a najnižší bod 247 m n. m.

Obyvateľstvo

Počet obyvateľov obce je 283 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Turovské predhorie

Vymedzenie

Nachádza sa v juhovýchodnej časti pohoria a pomerne plynulo sa zvažuje do údolia Hrona. Zvolenská kotlina a jej podcelky Bystrické podolie a Sliačska kotlina susedia na východe, Javorie svojou Lomianskou vrchovinou a Pliešovská kotlina na juhovýchode. Južne, oddelené riekou Hron, sa nachádzajú Štiavnické vrchy a ich podcelky Skalka a Hodrušská hornatina a zo západu a severu sú to už len podcelky Kremnických vrchov, Jastrabská vrchovina na krátkom úseku na západe a Flochovský chrbát na severozápade.

Ochrana prírody

Tak ako v iných podcelkoch Kremnických vrchov, ani v tejto časti nie sú žiadne rozsiahle chránené územia. Jedinou prírodnou pamiatkou je Turovský sopúch a NPR Boky.
Obervisse

Poloha

Obec má rozlohu 4,4 km². Najvyšší bod je položený 411 m n. m. a najnižší bod 327 m n. m.

Obyvateľstvo

Počet obyvateľov obce je 154 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Rochecolombe

Poloha

Rochecolombe má rozlohu 21,5 km². Najvyšší bod je položený 440 m n. m. a najnižší bod 159 m n. m.

Obyvateľstvo

Rochecolombe má 225 obyvateľov (2009).
Graf vývoja obyvateľstva:
Zdroje: INSEE
Oľga Lajdová

Tanec

Pôsobila ako tanečníčka v Balete SND, neskôr v Lúčnici.
Obrnený automobil vz. 30

Vznik obrneného vozu

Projekt obrneného automobilu OA vz. 30 vznikol koncom 20. rokov, kedy česko-slovenská armáda požadovala automobil, ktorý mal nahradiť staršie typy používaných vozidiel. Armádne skúšky sa konali vo výcvikovom priestore v Miloviciach v roku 1930 a armáda si následne objednala prvú sériu týchto obrnencov, ktoré mali slúžiť pre prieskumné a jazdné oddiely. Konečná objednávka z roku 1933 však bola zmenená, vozy mali byť upravené a prestavané ako veliteľské. Dodávky prebiehali v rokoch 1933 a 1934. Malo dôjsť k výrobe ďalších typov, ale kvôli nevyhovujúcim výkonom motora aj z dôvodu zmeny koncepcie z tohto zišlo.

Použitie

V čase Mníchovskej krízy boli obrnené automobily použité k potlačeniu sudetonemeckého puču. Proti jednotkám sudetonemeckého Freikorpsu si viedli úspešne. Po vyhlásení všeobecnej mobilizácie sa niektoré jednotky alebo dokonca samostatné vozy vrátili k svojim plukom, ale väčšina napriek tomu zostala v pohraničí. Vozidlá boli vyslané aj na Slovensko na pomoc proti vpádu Maďarska, pričom Maďarom sa podarilo jeden voz ukoristiť. Po Mníchovskej dohode stratila armáda záujem o niektoré vozy a previedla ich k žandárstvu. Jeden voz skonfiškoval Wehrmacht, pretože bol práve na oprave v Kopřivnici. Po okupácii zvyšku územia získali Nemci 24 vozov z ktorých niektoré získala do stavu protektorátna Schutzpolizei. Na Slovensku po zabraní Podkarpatskej Rusi a následnom ústupe zvyšku česko-slovenských síl na jeho území zostalo 18 strojov a boli použité proti maďarským jednotkám. Deväť vozov z Podkarpatskej Rusi ustúpilo do Rumunska. Slovensko využívalo obrnené vozy pri invázii do Poľska a invázii do Sovietskeho zväzu. Bojovo boli užívané aj v čase Slovenského národného povstania.
Andrej Blasius

Životopis

Andrej Blasius sa narodil v rodine Jána Blasiusa a Zuzany rod. Mathesiovej. Po štúdiách pôsobil v rokoch 1659 – 1666 ako kantor v Banskej Bystrici a 1666 – 1703 rektor v Turčianskom Michale, súkromný učiteľ a dvorný kazateľ. Počas prenasledovania evanjelikov bol súdený a väznený v Leopoldove, pod nátlakom sa zriekol kňažského stavu a konvertoval na katolicizmus. Vydal nezvestnú rozpravu De libro vitae, v diele T. Stellera Exercitium metaphysicum (Levoča roku 1665) lat. pozdravné verše adresované autorovi. Prekladal z nemčiny.
Pohorská louka

Ochrana

Predmetomom ochrany sú mokraďové lúky s cennými spoločenstvami rašelinových lúk, komplex mokraďových biotopov.
Tchien-kung 1

Priebeh letu

Spočiatku bol štart stanice plánovaný na koniec roku 2010. V marci 2010 sa však objavila informácia, že bol odložený na prvú polovicu roku 2011. Vo februári 2011 Ministerstvo obrany Čínskej ľudovej republiky oznámilo odklad štartu na druhú polovicu roka 2011.
Tchien-kung 1 nakoniec úspešne vyštartoval dňa 29. septembra 2011 o 13:16:03,507 svetového času (UTC) pomocou modifikovanej nosnej rakety Čchang-čeng 2F/T z kozmodrómu Ťiou-čchüan vo Vnútornom Mongolsku. Stanica bola vynesená na počiatočnú obežnú dráhu s približnými parametrami 200 × 350 km. Dňa 31. októbra 2011 k stanici vyštartovala nepilotovaná kozmická loď Šen-čou 8, ktorá sa s ňou úspešne spojila 2. novembra. Išlo o prvé automatické spojenie dvoch čínskych telies vo vesmíre. Nepilotovaný Šen-čou 8 sa od stanice definitívne odpojil 16. novembra. 
Dňa 16. júna 2012 k stanici úspešne vyštartovala pilotovaná kozmická loď Šen-čou 9 s tromi kozmonautmi, ktorí od 18. do 28. júna na stanici uskutočňovali hlavne vedecké a lekárske experimenty. Druhý pilotovaný let Šen-čou 10 k stanici odštartoval takmer o rok neskôr, 11. júna 2013, opäť s trojčlennou posádkou, ktorá na stanici pracovala od 13. do 25. júna.
Po uplynutí dvojročného predĺženia životnosti čínska strana 21. marca 2016 uviedla informáciu, že stanica prestala komunikovať so Zemou a jej misia bola oficiálne ukončená. Až po pol roku Čína priznala poruchu rozvodov slúžiacich pri nabíjaní batérií zo solárnych panelov. Stanica v tomto stave vyčerpala zásoby energie a zmenila sa v neovládateľné teleso.
Experimentálne vesmírne laboratórium s hmotnosťou 8 506 kg tak bez kontroly začalo pomaly klesať k Zemi. Pôvodné odhady, kedy sa mali zvyšky kozmickej stanice dostať na zemský povrch, hovorili o období medzi októbrom 2017 a aprílom roku 2018. Takto široké obdobie bolo určené preto, lebo so stanicou nebolo možné manévrovať a nebolo isté, kedy vstúpi do atmosféry.
V októbri 2017 začala výška stanice klesať o niečo rýchlejšie ako v predchádzajúcom období, čo bolo známkou toho, že stanica už klesla do horných vrstiev atmosféry. Jonathan McDowell, astrofyzik z Harvardovej univerzity, odhadoval, že koniec stanice možno očakávať už na konci roku 2017, najneskôr na začiatku roku 2018.
Tchien-kung 1 nekontrolovane vstúpil do atmosféry nad južným Tichým oceánom dňa 2. apríla 2018 o 00:16 UTC.
Novoveký empirizmus

Novoveký empirizmus je gnozeologický postoj k problému pôvodu nášho poznania v novovekej filozofii, ktorého vznik sa spája najmä s F. Baconom. Predchodcom novovekého empirizmu bol Roger Bacon.
Novoveký empirizmus bol zameraný najmä proti scholastickej metóde a teórii. Všetko vedenie pôvodne pochádza zo skúsenosti a jediným prostriedkom, ako dospieť od empírie k teórii, od vedenia o jednotlivom k všeobecnému poznaniu, je indukcia.
Novoveký empirizmus úzko súvisí s emancipáciou moderných prírodných vied. Tie sa najprv chápali ako empirické špeciálne vedy (napr. astronómia, fyzika, chémia), orientované podľa paradigmy mechaniky (a potiaľ mechanisticky). V tejto metodickej abstrakcii dosiahli obrovské výsledky. Tento uspech podnietil snahu skúmať empiricko-mechanistickými metódami aj ľudskú prax. Konanie v tomto smere sa chápalo ako prírodný proces, ktorý sa - analogicky s fyzikálnymi alebo biologickými procesmi - môže stať predmetom akoby prírodovedeckého poznania. Psychológia a sociológia vznikli ako empirické vedy zo snahy skúmať psychické javy a sociálne javy v tomto zmysle prírodovedeckými metódami. V priebehu tohto vývoja vznikli rôzne empirické teórie konania (napr. psychologické, sociologické, biologické)
Lykópeus

Lykópeus (starogr. Λυκωπεὺς – Lykópeus) je v gréckej mytológii syn Agria z Kalydónu.
Lykópeus bol synom Agria, brata kalydónskeho kráľa Porthaóna a bratom Thersita, Onchésta, Prothoa, Keleutora a Melanippa. Keď na trón v Kalydóne po Porthaónovi nastúpil jeho syn Oineus, Lykópeus a jeho bratia ho zvrhli, uväznili a na trón dosadili svojho otca. Oinea ale po rokoch oslobodil argejský kráľ Diomédes, ktorý Agria a jeho synov (s výnimkou Onchésta a Thersita, ktorí včas utiekli) pobil a Oineovi trón vrátil.
Podľa antického autora Apollodora z Atén sa tieto udalosti odohrali pred trójskou vojnou, zatiaľ čo iní autori uvádzajú, že Diomédes oslobodil Oinea po návrate z Tróje.
Jodid bizmutitý

Štruktúra

Jodid bizmutitý v pevnom skupenstve je tvorený osemstenom s bizmutovým centrom obklopeným rovnako dlhými šiestimi jodidovými ligandmi. U podobného jodidu antimonitého sú tri jeho väzby bližšie a zvyšné tri vzdialenejšie.
Garanou

Poloha

Obec má rozlohu 3,01 km². Najvyšší bod je položený 1 409 m n. m. a najnižší bod 575 m n. m.

Obyvateľstvo

Počet obyvateľov obce je 171 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Mars Sample Return

Mars Sample Return (z angl. doprava vzorky z Marsu) je plánovaná, vysoko komplexná robotická misia k planéte Mars, ktorá by mala dopraviť naspäť na Zem vzorky marťanskej horniny (podobne ako programy Apollo alebo Luna dopravili horninu z Mesiaca). V súčasnosti sa jej prípravou zaoberá Európska kozmická agentúra v rámci projektu Aurora, ale je predpoklad, že vzhľadom na veľké finančné náklady pôjde o medzinárodnú misiu (účasť americkej NASA, japonskej JAXA, a ďalších národných agentúr).

Politické pozadie misie

NASA pôvodne plánovala vlastnú misiu s takým názvom, ale nedávne prehodnotenie priorít kozmického výskumu v USA (plán súčasnej administratívy na návrat na Mesiac) a následné presuny finančných prostriedkov do pilotovaných letov viedlo k prehodnoteniu týchto plánov. V poslednom odporúčaní komisie pre výskum Marsu sa objavuje pre MSR ako prvý možný dátum 2022/2024. Je teda možné, že Európa, ktorá už v tomto smeru vyvíja značné aktivity bude musieť prebrať vedúcu úlohu v projekte (a tým aj v jeho financovaní), čo by umožnilo jeho realizáciu už okolo roku 2018.
Bacillus subtilis

Sporulácia

Sporulácia začína asymetrickým delením, ktorým vzniká väčšia materská bunka a menšia prespóra. Oddeľuje ich priehradka (septum), ktorá je podobná priehradke pri bežnej amitóze, avšak má tenšiu vrstvu peptidoglykánu. Mnohé proteíny lokalizované v priehradke sú špecifické len pre jednu z jej strán. Priehradka sa postupne zakrivuje a prespóra vo vnútri materskej bunky sa ňou napokon celkom obalí. Zvláštne je, že septum je takmer hotové pred dokončením segregácie bakteriálneho chromozómu, takže prespóra spočiatku obsahuje len jednu tretinu chromozómu bližšiu k replikačnému počiatku. Po segregácii DNA spóry jej materská bunka začne poskytovať živiny. Od chvíle, kedy u vznikajúcej spóry nastúpi metabolická dormancia a jej DNA sa stane transkripčne inaktívna, materská bunka začne pracovať na tvorbe obalov spóry – dáva vznik tzv. kôre (cortex), vnútornému plášťu a vonkajšiemu plášťu. Proces zachytávania proteínov budujúcich tieto obaly prespóry a tiež ich schopnosť rozlíšiť „správnu“ membránu je stále predmetom intenzívneho výskumu. Na konci celého procesu sa materská bunka rozloží a uvoľní zrelú spóru.
Sporuláciu nevyhnutne sprevádza zmena génovej expresie a to tak pred samotným delením, ako aj neskôr v oboch kompartmentoch. Kľúčovým transkripčným faktorom v tomto procese je Spo0A, ktorého stav fosforylácie určuje jeho schopnosť viazať sa na promótory a tým regulovať génovú expresiu. Sporulácia je ďalej závislá od štvorice sigma faktorov, z ktorých každý rozpoznáva špecifickú skupinu promótorov a teda prepisuje špecifickú skupinu génov. Tieto sigma faktory sú označené ako F, G, E, K. Prvý z nich, sigmaF, sa v prespóre aktivuje po vytvorení septa a ovláda sekvenčnú aktivitu ostatných troch sigma faktorov. Jeho aktivácia je preto kontrolným bodom celej sporulácie. 
Medzi najvýraznejšie morfologické zmeny sprevádzajúce sporuláciu patrí obalenie malej bunky membránou vo vnútri väčšej materskej bunky. Tento krok nasleduje po sformovaní septa. Tento proces vykazuje určité podobnosti s fagocytózou u eukaryotických buniek. Táto analógia však nie je príliš významná, nakoľko sporulujúce bunky sú obalené vrstvou peptidoglykánu, ktorý obalí aj prespóru. Peptidoglykán predstavuje pevné rozdelenie oboch buniek a je napojený na peptidoglykánovú vrstvu tvoriacu vonkajší obal komplexu materskej bunky a prespóry. Medzi materskou bunkou a prespórou sa nachádzajú dve membrány – vonkajšia membrána, ktorá sa začala formovať na strane polárneho septa materskej bunky a vnútorná membrána, ktorej budovanie započalo na prespórovej strane polárneho septa. Vonkajšia membrána je spočiatku spojená s cytoplazmatickou membránou, takže proteíny exprimované v materskej bunke prestupujú obidve membrány. Plášťové proteíny nie sú medzi sporulujúcimi druhmi všeobecne evolučne konzervované a ich identifikácia je technicky náročná.
Saint-Bardoux

Poloha

Obec má rozlohu 10,63 km². Najvyšší bod je položený 310 m n. m. a najnižší bod 159 m n. m.

Obyvateľstvo

Počet obyvateľov obce je 577 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Právne myslenie

Právne myslenie je druh odborného či profesionálneho myslenia, nie celkom presne ohraničená oblasť ľudského myslenia vymedzená predovšetkým svojím predmetom, t. j. právom. Uplatnúje sa v právnej praxi, v právnej vede, vo výučbe práva, v právnej osvete, v právnej propagande atď. Z predmetu právneho myslenia a jeho cieľa vyplývajú jeho osobitosti: racionálnosť a zámerný nedostatok emocionálnosti, presnosť, zvýšené požiadavky na jeho logickosť atď.
Martin Miklík

Klubový hokej

S hokejom začínal v rodnom meste, v klube HK Nitra. V tomto mužstve odohral šesť sezón v slovenskej extralige a patril k najlepším strelcom súťaže. Od ročníka 2002/03 hráva v nemeckých nižších ligách, pričom získal aj nemecké občianstvo.

Reprezentácia

V slovenskej reprezentácii odohral 19 zápasov, strelil 4 góly.
Saint-Ouen-de-Pontcheuil

Poloha

Obec má rozlohu 1,17 km². Najvyšší bod je položený 162 m n. m. a najnižší bod 100 m n. m.

Obyvateľstvo

Počet obyvateľov obce je 98 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
George z Cambridgea

Detstvo

Princ George sa narodil v Nemocnici Sv. Márie ako prvý syn princa Williama, vojvodu z Cambridgea a Catherine Middletonovej, vojvodkyne z Cambridgea. Jeho oficiálny titul je Jeho kráľovská výsosť Princ George z Cambridgea. 
2. mája 2015 sa mu narodila sestra, princezná Charlotte a 23. mája 2018 sa mu narodil brat, princ Louis.